CELEX: 31996R2034
Language: ro
Date: 1996-10-24 00:00:00
Title: Regulamentul (CE) nr. 2034/96 al Comisiei din 24 octombrie 1996 de modificare a anexelor I, II și III la Regulamentul (CEE) nr. 2377/90 al Consiliului de instituire a unei proceduri comunitare pentru stabilirea limitelor maxime de reziduuri de medicamente de uz veterinar în alimentele de origine animală

03/Volumul 19
            
            
               RO
            
            
               Jurnalul Ofícial al Uniunii Europene
            
            
               254
            
         31996R2034
   
               L 272/2
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CE) NR. 2034/96 AL COMISIEI
   
   din 24 octombrie 1996
   de modificare a anexelor I, II și III la Regulamentul (CEE) nr. 2377/90 al Consiliului de instituire a unei proceduri comunitare pentru stabilirea limitelor maxime de reziduuri de medicamente de uz veterinar în alimentele de origine animală
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CEE) nr. 2377/90 al Consiliului din 26 iunie 1990 de instituire a unei proceduri comunitare pentru stabilirea limitelor maxime de reziduuri de medicamente de uz veterinar în alimentele de origine animală (1), astfel cum a fost modificat ultima dată prin Regulamentul (CE) nr. 2010/96 al Comisiei (2), în special articolele 6, 7 și 8,
   întrucât, în conformitate cu Regulamentul (CEE) nr. 2377/90, este necesar ca limitele maxime de reziduuri de medicamente de uz veterinar să fie stabilite progresiv pentru toate substanțele farmacologic active utilizate în Comunitate în medicamentele de uz veterinar care urmează să fie administrate animalelor de la care se obțin produse alimentare;
   întrucât limitele maxime de reziduuri nu pot fi stabilite decât după examinarea de către comitetul pentru medicamentele de uz veterinar a tuturor informațiilor pertinente privind securitatea reziduurilor substanței în cauză pentru consumatorul de alimente de origine animală și impactul reziduurilor asupra prelucrării la scară industrială a produselor alimentare;
   întrucât este necesar ca, în momentul stabilirii limitelor maxime pentru reziduurile de medicamente de uz veterinar prezente în alimentele de origine animală, să se determine speciile de animale la care aceste reziduuri pot fi prezente, nivelurile autorizate pentru fiecare dintre tipurile de carne obținută de la animalul tratat (produse de analizat) și natura reziduului pertinent pentru controlul reziduurilor (tip de reziduu);
   întrucât, în conformitate cu legislația comunitară în materie, pentru controlul reziduurilor este necesar să fie stabilite limite maxime ale reziduurilor pentru produsele de analizat, și anume ficatul sau rinichii; întrucât ficatul și rinichii sunt adesea extrași din carcasele care fac obiectul unor schimburi internaționale și din această cauză este important, de asemenea, să fie stabilite valori limită pentru țesuturile musculare sau adipoase;
   întrucât, în cazul medicamentelor de uz veterinar ce urmează a fi administrate păsărilor ouătoare, animalelor cu lapte sau albinelor, este de asemenea necesar să fie stabilite valorile limită pentru ouă, lapte sau miere;
   întrucât este necesar ca penetamatul (țesuturi de bovine) să fie inserat în anexa I la Regulamentul (CEE) nr. 2377/90;
   întrucât, în conformitate cu modul de folosire autorizat în prezent în medicina veterinară, este necesar ca acidul boric și borații, glicozaminoglicanii polisulfatați, rifaximina și tau fluvalinatul să fie inserați în anexa II la Regulamentul (CEE) nr. 2377/90;
   întrucât anumite substanțe au fost deja evaluate în conformitate cu procedurile Uniunii Europene, cu precădere de către Comitetul științific pentru alimentația umană; întrucât adăugarea unora din aceste substanțe în produsele pentru consumul uman a fost considerată acceptabilă și întrucât acestor substanțe le-a fost atribuit un număr E; întrucât se consideră că administrarea, ca ingrediente ale medicamentelor de uz veterinar, unor animale de la care se obțin produse alimentare nu poate duce la formarea, în alimentele de origine animală, a unor reziduuri foarte diferite față de aditiv sau prezente în concentrații mai mari decât cele măsurate în alimentele în care aditivul a fost adăugat direct; întrucât, în conformitate cu modul de folosire autorizat în prezent în medicina veterinară, este necesar ca aceste substanțe, autorizate ca aditivi în produsele alimentare pentru consumul uman și având un număr E valabil, să fie inserate în anexa II la Regulamentul (CEE) nr. 2377/90;
   întrucât, pentru ca studiile științifice să fie duse la bun sfârșit, este necesar ca rifaximina (lapte de vacă) să fie inserată în anexa III la Regulamentul (CEE) nr. 2377/90;
   întrucât este necesar să fie prevăzut un termen de șaizeci de zile înainte de intrarea în vigoare a prezentului regulament pentru a permite statelor membre să procedeze, în conformitate cu dispozițiile prezentului regulament, la toate adaptările necesare în cazul autorizațiilor de punere în circulație a medicamentelor de uz veterinar în cauză acordate în temeiul Directivei 81/851/CEE a Consiliului (3), astfel cum a fost modificată prin Directiva 93/40/CEE (4);
   întrucât măsurile prevăzute în prezentul regulament sunt conforme cu avizul Comitetului permanent pentru medicamentele de uz veterinar,
   ADOPTĂ PREZENTUL REGULAMENT:
   Articolul 1
   Anexele I, II și III la Regulamentul (CEE) nr. 2377/90 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a șaizecea zi de la data publicării în Jurnalul Oficial al Comunităților Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 24 octombrie 1996.
      
         
            Pentru Comisie
         
         Martin BANGEMANN
         
         
            Membru al Comisiei
         
      
   
   
      (1)  JO L 224, 18.8.1990, p. 1.
   
      (2)  JO L 269, 22.10.1996, p. 5.
   
      (3)  JO L 317, 6.11.1981, p. 1.
   
      (4)  JO L 214, 24.8.1993, p. 31.
   ANEXĂ
   Regulamentul (CEE) nr. 2377/90 se modifică după cum urmează:
   Anexa I se modifică după cum urmează:
   Medicamente antiinfecțioase
   Antibiotice
   1.2.1.   Peniciline
   
      
                  Substanță(e) farmacologic activă(e)
               
               
                  Tip de reziduu
               
               
                  Specii de animale
               
               
                  LMR
               
               
                  Produse de analizat
               
               
                  Alte dispoziții
               
            
                  
                              „1.2.1.7.
                           
                           
                              Penetamat
                           
                        
               
                  Benzilpenicilina
               
               
                  Bovine
               
               
                  50 μg/kg
               
               
                  Rinichi, ficat, mușchi, grăsime
               
               
                   
               
            
                  4 μg/kg
               
               
                  Lapte”
               
               
                   
               
            
   Anexa II se modifică după cum urmează:
   1.   Compuși anorganici
   
      
                  Substanță(e) farmacologic activă(e)
               
               
                  Specii de animale
               
               
                  Alte dispoziții
               
            
                  
                              „1.8.
                           
                           
                              Acid boric și borați
                           
                        
               
                  Toate speciile de animale de la care se obțin produse alimentare”
               
               
                   
               
            
   2.   Compuși organici
   
      
                  Substanță(e) farmacologic activă(e)
               
               
                  Specii de animale
               
               
                  Alte dispoziții
               
            
                  
                              „2.34.
                           
                           
                              Glicozaminoglicani polisulfatați
                           
                        
               
                  Ecvidee
               
               
                   
               
            
                  
                              2.35.
                           
                           
                              Rifaximină
                           
                        
               
                  Bovine
               
               
                  Se administrează numai intramamar (cu excepția cazului în care ugerul poate fi destinat consumului uman) și intrauterin
               
            
                  
                              2.36.
                           
                           
                              Tau fluvalinat
                           
                        
               
                  Albine”
               
               
                   
               
            
   5.   Substanțe folosite ca aditivi alimentari în alimentele destinate consumului uman
   
      
                  Substanță(e) farmacologic activă(e)
               
               
                  Specii de animale
               
               
                  Alte dispoziții
               
            
                  
                              „5.1.
                           
                           
                              Substanțe cu număr E
                           
                        
               
                  Toate speciile de animale de la care se obțin produse alimentare
               
               
                  Numai substanțele autorizate ca aditivi în alimentele pentru consumul uman, cu excepția conservanților enumerați în anexa III partea C la Directiva 95/2/CE a Consiliului (1)
                  
               
            
   Anexa III se modifică după cum urmează:
   Medicamente antiinfecțioase
   Antibiotice
   1.2.7.   Ansamicină naftalenciclică
   
      
                  Substanță(e) farmacologic activă(e)
               
               
                  Tip de reziduu
               
               
                  Specii de animale
               
               
                  LMR
               
               
                  Produse de analizat
               
               
                  Alte dispoziții
               
            
                  
                              „1.2.7.1.
                           
                           
                              Rifaximină
                           
                        
               
                  Rifaximină
               
               
                  Bovine
               
               
                  60 μg/kg
               
               
                  Lapte
               
               
                  Valorile provizorii ale LMR expiră la 1 iunie 1998”
               
            
   
      (1)  JO L 61, 18.3.1995, p. 1.”